《和钟纪善韵》
明代·程通

十日春来十日晴，正宜扈驾历边城。松篁不逐春风媚，花萼相辉昼日明。

双凤齐飞云锦丽，六鳌不动海波澄。回朝正笏详敷奏，天下如今已太平。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。